Δήμος Ραφήνας - Πικερμίου

Ο Δήμος Ραφήνας - Πικερμίου είναι δήμος της Περιφέρειας Αττικής ο οποίος συστάθηκε με το Πρόγραμμα Καλλικράτης. Ο δήμος σχηματίστηκε με τη συνένωση του καταργηθέντος Δήμου Ραφήνας και της Κοινότητας Πικερμίου. Η έκταση του νέου Δήμου είναι 41.84 τ.χλμ και ο πληθυσμός του ανέρχεται σε 20.266 κατοίκους, σύμφωνα με την Απογραφή του 2011. Ως έδρα του δήμου ορίστηκε η Ραφήνα.

Πρώτος δήμαρχος του ενιαίου δήμου εξελέγη ο Γιώργος Χριστόπουλος (2011), τον οποίο διαδέχθηκε το (2014) ο Βασίλης Πιστικίδης. Την άνοιξη του 2017 ανέλαβε δήμαρχος ο Ευάγγελος Μπουρνούς, ο οποίος κέρδισε τις εκλογές του 2019. Σημερινή δήμαρχος είναι η Δήμητρα Μήλα-Τσεβά, από το 2024.

 Δήμαρχοι 
2011-2014 Γιώργος Χριστόπουλος
2014-2017 Βασίλης Πιστικίδης
2017-2023  Ευάγγελος Μπουρνούς
2024-σήμερα Δήμητρα Μήλα-Τσεβά Εξελέγη το 2023, στον 2ο γύρο, με ποσοστό 54,50% έναντι 45,50% για τον Ευάγγελο Μπουρνού.

Πηγές
Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
Υπουργείο Εσωτερικών, σχέδιο Καλλικράτης